google/wiki40b huggingface dataset:
Sveriges Riksbanks pris i økonomisk vitenskap til minne om Alfred Nobel

Medalje

Prisen består av en medalje, et diplom og en pengesum. Medaljen er i gull (inntil 1979 i 23 karat, deretter i 18 karat) og er 66 mm i diameter. På adversen bærer medaljen Alfred Nobels venstrevendte portrett med korslagte overflødighetshorn under. Portrettet er annerledes enn i medaljene for Nobelprisene. Motivet på advers er omgitt av omskriften «SVERIGES RIKSBANK TILL ALFRED NOBELS MINNE 1968». To overflødighetshorn er symbolet for Sveriges Riksbank. Reversen bærer en femtakket stjerne, nordstjernen, med stråler omgitt av tre åpne kroner og med en kongekrone over. Dette er merket for Kungliga Vetenskapsakademien, som velger ut prisvinneren. Motivet er omgitt av omskriften «KUNGLIGA VETENSKAPSAKADEMIN» i en bue i medaljens øvre halvdel. Medaljen er utformet av Gunvor Svensson Lundkvist i 1969. 
Det finnes eksemplarer av medaljen i sølv og forgylt bronse, blant annet i museer og samlinger. For prisvinnernes familiemedlemmer lages det inntil fem medaljer i forgylt bronse. Medaljene ble først produsert av firmaet Sporrong, senere av det svenske Myntverket.

Debatt i Sverige rundt navngivelse

Hvorvidt Sveriges Riksbanks økonomipris kan omtales som en «Nobelpris» har opp gjennom årene vært gjenstand for debatt. Prisen er ved flere tilfeller blitt kritisert, bl.a. av enkelte medlemmer av Nobel-familien, for ikke å være i Nobels ånd, sist i forbindelse med utdelingen i 2004. I 2001 krevde fire av Nobels slektninger (juristen Peter Nobel, språkprofessoren Anders Ahlqvist, medisinprofessoren Jophan Ahlqvist og juristen John Hylton, alle oldebarn av Ludvig Nobel) at prisen ikke skulle deles ut på Nobeldagen og at den ikke skulle omtales som en «Nobelpris». Peter Nobel mente at «Alfred Nobel ville aldrig ha något Nobelpris i ekonomi». Da prisen ble innstiftet i 1968 var Alfred Nobels eneste gjenlevende niese, dr. Marta Nobel-Oleinikoff, imot prisen og skrev til Nobelstiftelsen at den «under inga omständigheter fick benämnas ett Nobelpris». Også i 1993 tok flere medlemmer av Nobelfamilien kontakt med Nobelstiftelsen og forlangte at prisen ikke skulle deles ut samtidig med Nobelprisene.
I et brev i 2001 understreket flere medlemmer av Nobelfamilien at Alfred Nobel aldri nevnte noen økonomipris i sitt testamente i 1895 og skrev at økonomiprisen ikke gjenspeiler Nobels idealisme eller ånd. De skrev også at Nobel sterkt mislikte både forretningslivet og økonomi, og ba om at prisen ble omtalt i media og andre sammenhenger som Riksbank-prisen.
Prinsessebruden (film)

Handling

Rammehistorien er bestefaren som leser boka Prinsessebruden for sin syke sønnesønn. Hovedhistorien blir av og til avbrutt av at gutten stiller spørsmål til historien som blir lest.
Boka handler om bondepiken Buttercup (Robin Wright) som har en tjener, Westley (Cary Elwes). Først er hun veldig arrogant mot sin tjener, men som i alle eventyr oppstår det etter hvert følelser mellom de to unge. De forelsker seg, og gifter seg. Så drar Westley ut i verden, og tar hyre på et skip. Meldingen kommer tilbake til Buttercup om at hennes kjære er drept i kamp med den onde piratkapteinen Roberts.
Kongeriket styres av Prins Humperdink (Chris Sarandon), som har myndighet til å ta hvilken som helst ledig jente til sin make. Valget faller på Buttercup, som har gitt opp håpet om å se sin kjære igjen. Hun elsker ikke prinsen, men ser sin plikt. Men en dag bli Buttercup bortført av omstreiferne Vizzini, Fezzik og Inigo Montoya. De har planer om å bortføre prinsessebruden for å kreve løsepenger for henne. Vizzini ønsker også livet av henne. Noe de andre ikke er enige i. Men flukten med Buttercup skal bli vanskeligere enn trodd. Gjennom ål-innfiserte vann ser de et skip som tar innpå. En svart skikkelse styrer skipet. De flykter opp fjellsider, men mannen følger etter og tar innpå uten problemer. Vizzini og Fezzik stikker av gårde med Buttercup, mens sverdmesteren Montoya blir igjen for å ta opp kampen med mannen. Det viser seg selvsagt snart at mannen er Westley, som har tatt identiteten til kaptein Roberts. Han er nå en mester i bruk av sverd, og tar opp kampen mot de tre omstreiferne. I mellomtiden har prinsen oppdaget at hans kommende brud er borte, og er nå på sporet.

Soundtrack

Musikken er ved Mark Knopfler fra Dire Straits.
Manuel Machado Godinho jr.

Liv

Machado vokste opp i en liten landsby ved siden av flybasen Lajes på Azorene, hvor han fikk opplæring i den sivile delen av Forca Aérea Portuguesa og var kontoransatt fram til 1963, de siste to årene i Lisboa. Gjennom arbeidet på basen ble han kjent med både sentrale kulturelle strømninger fra det portugisiske fastland og fikk innblikk i amerikansk kultur, særlig film.
Derfra reiste han til Paris hvor han lærte fransk og fulgte forelesninger i filosofi, etnisk og sosial-psykologi ved École pratique des hautes études. I Paris kom han inn i et internasjonalt miljø med kunstnere og forfattere, mange i diaspora. Machado begynte å skrive litterære tekster, teater og poesi på fransk. Publisering utenom gateaviser og egenproduserte magasiner var vanskelig. Han fikk antatt en tekstsamling på et forlag, men manglet finansiering.
Med ønske om å bli nærmere kjent med nordeuropeiske tenkemåter og levesett, satte han etter sju år kursen mot Skandinavia. Han mente Finland og Norge skilte seg mest ut i den sammenheng, som de minst berørte av europeisk urban kultur. Hans forestillinger om Norge var delvis formet av lesning av Knut Hamsun og Sigrid Undset. Reiseplanene brakte ham i første omgang bare til London. Etter to år med småjobber gikk ferden videre.
Våren 1973 kom Machado med skip til Norge. Hans først jobb var i oppvasken ved Hotell Viking i Oslo. Etter hvert fikk han deltidsarbeid som bibliotekar, først ved Club 7 og senere ved Universitetsbiblioteket i Oslo. Machado var samboer med forfatter Aud Korbøl.
Synesvarden landskapsvernområde

Synesvarden er et friluftsområde på Høgjæren 360 moh. Synesvarden landskapsvernområde ble fredet i 1993 og er om lag 14 km² stort lyngheiområde i Hå kommune og Time kommune. Det har utsikt over store deler av Jæren. Ca 3 km sørvest for Synesvarden står Steinkjerringa, eller «Mor Norge» som den også kalles.
Flyvevåbnet

Flyvevåbnet er den luftmilitære gren av Danmarks forsvar, underlagt Værnsfælles Forsvarskommando som igjen er underlagt forsvarsdepartementet.
Parlamentet i Danmark, Folketinget, vedtok den 27. mai 1950 at Danmark skulle ha et selvstendig flyvåpen.
 Flyvevåbnet var en fusjon av Hærens Flyvertropper og Marinens Flyvevæsen, og ble opprettet den 1. oktober 1950 med den 59 år gamle general C.C. Førslev som øverste militære leder.
Flyvevåbnet, som internasjonalt forkortes RDAF (Royal Danish Air Force), består av Flyverstaben (tidligere Flyvertaktisk Kommando), operative enheter, forskjellige skoler og andre støttefunksjoner.
Tidsdilatasjon

Tidsdilatasjon er et fenomen fra relativitetsteorien. Dersom en betrakter er i jevn bevegelse eller i ro vil ifølge den spesielle relativitetsteorien ethvert ur som er i bevegelse i forhold til betrakteren gå langsommere enn hans eget ur. Fenomenet gjelder naturligvis ikke bare for ur, men også for tiden i det systemet som beveger seg i forhold til betrakteren, og dermed for alle prosesser i dette systemet.
Ifølge relativitetsteorien finnes det ingen absolutt tid. Tidsdimensjonen påvirkes av bevegelsestilstanden og av gravitasjonsfeltet rundt observatøren. Det innebærer at tiden går med forskjellig hastighet i to treghetsystemer som beveger seg i forhold til hverandre, eller som befinner seg på forskjellige steder i et gravitasjonsfelt.
Tidsdilatasjonen gir opphav til det såkalte tvillingparadokset.

Eksperimentelle bevis

I dag er det eksperimentelt bekreftet at tiden virkelig går saktere under høye hastigheter og i gravitasjonsfelt.

Bevis ved hjelp av to atomur

At tiden går saktere er bevist ved å bruke to atomur, der det ene er på jorden og det andre blir med på en tur i et supersonisk fly. Ved sammenligning av urene etterpå, har man sett at uret som var om bord i flyet har saktnet en tanke i forhold til det uret som har vært på jorden hele tiden. (Selv om supersoniske fly går fort, så er hastigheten langt fra lysets hastighet – for Concorde omkring 1/500 000 – så effekten er svært liten, men kan være målbar.)

Bevis ved partikkelakseleratorer

Når partikler akselereres til svært høye hastigheter i forbindelse med fysiske eksperimenter er det nødvendig å regne med relativistiske bevegelsesligninger for å få akseleratoren til å virke.

GPS

Det globale navigasjonssystemet GPS bygger på relativistiske bevegelsesligninger. Ombord i satellittene som inngår i systemet er det atomklokker som gjør det mulig å beregne satellittens nøyaktige posisjon basert på hva klokken er. Uten å korrigere for at tiden går fortere (summen av hastighetsforskjellen, og gravitasjonsforskjellen) ombord i satellittene, hadde systemet ikke fungert.
Ramree

Ramree er en øy utenfor kysten av Burma. Slaget ved Ramree fant sted her i seks uker, januar og februar 1945, under andre verdenskrig. Blant annet ble HMS «Pathfinder» skadet.
Ramree er også ytterste del av et gassledningssystem som er under bygning, som skal føre naturgass til provinsen Yunnan i Folkerepublikken Kina. Byggingen tok til i januar 2008. Fra en dypvannshavn som er under bygging Kyaukphyu i Rakhine-staten og fra Ramree, er det meningen at henholdsvis olje fra Midtøsten og naturgass fra Burmas gassfelter i strandsonen skal føres til Kina. Systemet skal gjøre Kina mindre avhengig av å transport gjennom det utsatte Malakkastredet, og det vil dessuten avkorte transporttiden med to uker. Transportavgiftene for bruken av rørsystemet vil bli en viktig inntektskilde for Burnmas regjering, i tillegg til gassalget i seg selv.
Edward Hincks

Bakgrunn

Edward Hincks studerte fra 1807 til 1811 ved Trinity College i Dublin. Han ble i 1825 protestantisk rektor i Killyleagh (County Down).

Forskning

Fra 1833 beskjeftiget han seg med hieroglyfiske studier, som han presenterte resultatene av i tolv avhandlinger i Dublin University Review og Det irske vitenskapsakademis Memoirs. Oppdagelsen av restene etter byen Ninive i 1846 og den derav følgende korrespondanse med Austen Henry Layard førte til at han også begynte å beskskjeftige seg med kileskriften. Han bidrog banebrytende med skarpsinn til deschiffreringen av både hieroglyfene av denne sthriften.
Han var den første som skjønte at den assyriske skrift var av stavelseskarakter, og fant at noen tegn var åpne stavelser (som ab eller ki) og andre var mer komplekse lukkede stavelser (som mur). Han oppdaget ogsp at de kuneiforme tegnene bat polyfone,det vil si at ett og samme tegn kunne leses forskjellig alt etter sin kontekst. 
Han fant navnene Sanherib og Nebukadnezar og dessuten et stort antall ikke-assyriske egennavn, og forklarte mange ord og uttrykk. 
I 1835 hadde han ansvaret for opprullingen av Takabutis mumifiserte levninger hos Belfast Natural History Society. Hincks deschifferte de de egryprishe hieroglyfene der som viste at hun hadde vært en elskerinne i et herskapshus i Egypt. 
Han forsket også på hostoriske og arkeologiske forhold, og publiserte om dette fremfor at i  Transactions of the Royal Irish Academy.
205. motoriserte infanteribrigade

205. motoriserte infanteribrigade (russisk 205-я отдельная мотострелковая казачья бригада, 205. «Kosakk» motoriserte infanteribrigade) er en brigade underlagt 49. kombinerte armé i Søndre militærdistrikt i det russiske forsvaret. Brigaden er forlagt til Budjonnovsk i Stavropol kraj.
Lanshan (Rizhao)

Lanshan (kinesisk: 岚山区; pinyin: Lánshān Qū) er et distrikt i provinsen Shandong i Folkerepublikken Kina. Det ligger i byprefekturet Rizhao.
Lanshan har et areal på 408 km² og hadde i 2004 et folketall på 270 000 innbyggere.

Samferdsel

Kinas riksvei 204 løper gjennom området. Den løper fra Yantai i Shandong sørover til Shanghai, og er innom blant annet Lianyungang, Nantong og Taicang.
8993 Ingstad

IAU sin navnebegrunnelse

«(8993) Ingstad = 1980 UL Discovered 1980 Oct. 30 by R. M. West at the European Southern Observatory. Helge Ingstad (1899–2001) was a pioneer explorer and archeologist. Foremost among his many achievements was his and his wife's discovery of remains from the Viking settlements on Newfoundland. This proved that the Vikings reached North America, probably as the first Europeans.»
Kvinand

Beskrivelse

Kvinanda har et påfallende stort hode for kroppen og en steil panne, som gir hodet en trekantet profil. Kroppen virker litt klumpete. Hunnene blir omkring 39 cm, mens hannen er noe større og gjerne blir omkring 49 cm. Hannen er sortgrønn i hodefargen og har en karakteristisk hvit kinnflekk på hver side av nebbroten. Hunnen er mer brunsort i hodefargen og kinnflekkene er mindre definerte. Hos hannen er buken og buksidene glinsende hvite, mens hunnen er mørk gråspettet. Hannens nebb er nærmest helt sort, mens hunnens har et lysere parti ytterst på overnebbet.

Etymologi

Det norske navnet på denne andefuglen stammer av hannens karakteristiske kvinende vingelyd under flukt. På engelsk kalles imidlertid denne andefuglen for «gulløye» (goldeneye), noe som stammer fra den karakteristiske gullgule fargen på øynene hos denne arten.

Hekking

Kvinanda hekker i et bredt belte over hele Eurasia og Nord-Amerika, tett knyttet opp mot de boreale barskogsbeltene. Kvinanda er en såkalt hullruger som kan hekke på plasser som ligger opp mot 3 kilometer fra vann. Den plasserer som regel reiret i et trehull, ofte i et gammelt svartspettreir der svartspetten forekommer. Ellers hekker den ofte i holker som er hengt opp spesielt for kvinand og ugler. Noen steder er kvinanda blitt vanligere etter at man har hengt opp holker, en indikasjon på at mangel på egnede hekkeplasser mange steder begrenser utbredelsen. Høyvokst, gammel skog med større og mindre vann og sakteflytende elver er kvinandas nøkkelbiotop. På Østlandet er den en karakterart i Nordre Tyrifjorden våtmarkssystem året rundt.

Hekking i Norge

I Norge hekker kvinand fra Vest-Agder og nordover gjennom alle østlandsfylkene og til Trøndelag. Lenger nord er den også stedvis vanlig, avhengig av forekomsten av barskog. På Vestlandet er kvinanda sjelden som hekkefugl, og den mangler omtrent helt på vestsiden av en linje som strekker seg fra Eigersund sør i Rogaland og vest av vannskillet over fjella nord til grensen mellom Romsdal og Nordmøre. Vinterstid forekommer kvinanda både i ferskvann og saltvann langs kysten nordover til Nordland. Trolig trekker deler av den norske bestanden ut av landet til områdene rundt Nordsjøen, bl.a. overvintrer store mengder kvinender i de grunne havområdene rundt Danmark.

Jakt

I Norge kan kvinand jaktes på i hele landet i perioden 10. september til 23. desember gjelder til og med 2016.
NS-Ordensburg Vogelsang

Ordensburg Vogelsang er en tidligere nasjonalsosialistisk bygning og eiendom, en såkalt Ordensborg, med beliggenhet i det tidligere militære treningsområdet i nasjonalparken Eifel i Nordrhein-Westfalen. Det fullstendig bevarte landemerket ble brukt av NSDAP mellom 1936 og 1939 som et opplæringssenter for fremtidige ledere. Siden 1. januar 2006 har området vært åpent for besøkende. Området representerer en av de største arkitektoniske restene av nasjonalsosialismen, og bygningenes bruttoareal dekker 50 000 kvadratmeter.

Historie

Vogelsang var den 29. april 1937 åsted for en tale holdt av Adolf Hitler, Tysklands fører og NSDAPs leder, til nazipartiets kretsledere. I det som betegnes som en «avslørende» tale berettet ham om hvilken politikk han ville føre angående «jødespørsmålet».
Deva (hinduisme)

Deva (देव på devanagari) er sanskrit for guddom. Det kan i forskjellige kontekster tolkes som gud, ånd, semi-gud, hellig vesen, guddom eller ethvert høyerestående overnaturlig vesen. De står i motsetning til de normalt demoniske asuraene.
Valseskinker

Arter

Den spanske forskeren Salvador Carranza publiserte i 2008 en studie av mitokondrielt DNA innen slekten, og følgende oversikt bygger på denne studien. De sandsvømmende artene i slekten Sphenops viste seg å tilhøre to ulike klader innenfor Chalcides, og regnes derfor her til den sistnevnte slekten. Opplysninger om forekomst i de spanske plazas de soberanía er hentet fra Fahd et al.
NM i svømming kortbane 1986

NM i svømming kortbane 1986 ble arrangert i Stavanger 31. januar - 2. februar 1986.
Plommefrøvikler

Utseende

En liten til middelsstor (vingespenn 10-15 millimeter), gråbrunt spraglete vikler. I motsetning til den de fleste andre Grapholita-artene som forekommer i Norge har den ikke hvite tegninger på forvingene. Den kan ligne mye på Grapholita tenebrosana, som den også gjerne finnes sammen med, men de to artene kan skilles på fargen på labialpalpene: disse er mørkt gråbrune hos G. funebrana, mye lysere hos G. tenebrosana.

Levevis

Arten utvikler seg i fruktene av slekten Prunus, for eksempel slåpetorn og plommer. Larven finnes gjerne inne ved steinen i plommer, den kan der forveksles med larvene av ulike plantevepser, men kan kjennes på at den, som de fleste sommerfugllarver, har fem par vorteføtter, mens bladvepslarvene har 6-7 par. Angrepne plommer kan kjennes på ein seig, brun utflod. Arten kan gjøre noe skade ved plommedyrking. De voksne viklerne flyr i juni-juli og kan lett samles inn ved hjelp av feromonfeller.

Utbredelse

Arten er utbredt i Europa, unntatt lengst i nord, og i det nordlige Asia.
I Norge finnes den i den sørligste delen fra Østfold til Rogaland.
Arbeidstidsanvisning

Arbeidstidsanvisning  (ATA) er navnet på et foreslått distribusjonsmiddel som er ment å erstatte penger i enkelte alternative økonomiske systemer, ofte sosialistiske.

Generelt

Ulikt penger kan ikke ATA'er sirkulere og overføres mellom mennesker. De kan heller ikke brukes til å kjøpe produksjonsmidler (som arbeidskraft, teknologi, fabrikker osv.), og er dermed umulig å overføre til kapital. Så snart en mengde ATA byttes inn mot konsumvarer ødelegges de eller de må bli inntjent på nytt gjennom arbeid. Litt som at en teaterbillett er ubrukelig og meningsløs etter at forestillingen har startet. Dette gjør at pengemessig tyveri blir umulig. 
ATA er av mange foreslått som en erstatning for tradisjonelle penger, men samtidig uten å fjerne et belønningssystem for gjennomført arbeid. Mange ser også på dette som en måte å hindre at man "skaper penger ut av penger", som i en kapitalistisk markedsøkonomi.  
Arbeidstidsanvisninger ble først foreslått i 1820 av Robert Owen. De ble senere også brukt av Karl Marx i 1875. I Marx' forslag skulle tidlige sosialistiske samfunn belønne innbyggerne sine etter hvor mye arbeid de bidro til samfunnet.

ATA i parecon

Forfatter og aktivist Michael Albert og økonomen Robin Hahnel har foreslått et lignende system for deres deltagerøkonomi ("parecon"). En forskjell er at ATA i parecon er "prissatt" både ut ifra arbeidets lengde og den innsatsen og offeret som arbeidet fordrer. En del har også foreslått at farligheten, forurensningen og kvaliteten ved arbeidet skal være med på å bestemme ATA-summen. Parecon foreslår at ATA'ene er digitale, i takt med teknologiutviklingen, og at de anvendes gjennom kort som ligner på dagens kredittkort.
The Arctic Dance Experience

The Arctic Dance Experience er en dance/trance-gruppe fra Stokmarknes. Gruppen ble opprettet som et trance/dance konsept i september 1996, av Dj Falk. Gruppen besto til å begynne med av Guro Myhre og Raymond Løken i tillegg til Dj Falk. Konseptet ble etterhvert lagt ned, men i 2004 ble gruppen gjenopplivet, men da med nye medlemmer.
Dj Falk er den eneste som er igjen av de opprinnelige medlemmene, og han er gruppens hovedlåtskriver, komponist og DJ. Gruppen fikk i april 2010 1 nytt medlem, Mette Jensen, fra Stokmarknes, og i mai 2010 Pelle Werner Hansen (Dj Microv) fra Melbu. I oktober fikk gruppen ett nytt medlem, Malin Reiertsen, fra Hadsel.
Operasjon «Wooden Leg»

Aksjonen

De israelske flyene bombet Styrke 17s høykvarter, PLOs kommunikasjonssenter og PLOs generalstab. I tillegg ble Arafats private villa, samt fire andre PLO-lederes villaer truffet. Det har blitt antatt at mellom 50 og 150 mennesker omkom. Flere av dem skal ha vært sivile tunisiere. Israel hevdet at 60 PLO-medlemmer ble drept i angrepet, samt flere av lederne i Styrke 17.
PLOs ledere skulle etter planen ha et møte i hovedkvarteret klokka 11:00, like før angrepet. Men dette ble avlyst like før.
Israel benyttet åtte F-15 Eagle i angrepet. Den lange distansen fra Israel til Tunis gjorde at flyene måtte ha drivstoffpåfyll i lufta.

Internasjonale reaksjoner

Egypt og Tunisia var blant dem som fordømte angrepet sterkest, men Israel møtte også sterk fordømmelse fra de europeiske utenriksministrene. USAs regjering gikk langt i å forsvare den israelske aksjonen som legitim, men modererte sitt utsagn noe i ettertid.
Tunisia klagde øyeblikkelig saken inn til FN, og den 4. oktober kom FNs sikkerhetsråd med en fordømmelse av Israels handling (USA avstod fra å stemme).

Følger

Egypt avbrøt de pågående forhandlingene med Israel om grenseområdet Taba som en konsekvens av angrepet. Forholdet mellom USA og Tunisia ble skadelidene, både som en følge av angrepet og på grunn av USAs uvilje til å fordømme det.
Det Kongelige Danske Musikkonservatorium

Det Kongelige Danske Musikkonservatorium (DKDM) (engelsk: The Royal Danish Academy of Music) er et dansk musikkonservatorium som ble grunnlagt i 1867. Inntil 1902 het det Københavns Musikkonservatorium. Fra 1949 har den danske stat stått for driften.
Øresund

Øresund er et sjøområde beliggende mellom Sjælland og Skåne, tidligere helt dansk farvann, nå riksgrense mellom Danmark og Sverige. Middeldybden angis ofte til ca. 11 meter, men området består av både lavvannede bukter og områder med dybder opp til omkring 40 meter på det smale stykket mellom Helsingør og Helsingborg. Sundet er 118 km langt og 4 til 28 km bredt. Det begrenses i nord av en linje fra Gilbjerg Hoved til Kullen. Det begrenses i sør av linjen Stevns fyr-Falsterbo.
Bunnen er meget forskjelligartet, men generelt kan man si at de lavvannede områdene er dominert av sandbunn og de dypere områdene har store mengder av silt og leire. I mindre områder finnes dessuten steinrev, muslingbanker og blottlagt grunnfjell. Visse steder i Køge Bugt finnes nunataker av undergrunnens kalk. Mellom Amager og Malmö ligger en gammel randmorene kalt Drogden Sill, hvor vanndybden ikke overstiger 10 meter. Denne terskelen blir i stor grad styrt av vanngjennomstrømningen.
Sundet er ansvarlig for ca. 25 prosent av vannutskiftningen mellom Østersjøen og Kattegat/Nordsjøen. Øresund har generelt en nordgående overflatestrøm som fører brakkvann fra Østersjøen mot Kattegat. Fra Kattegat strømmer saltvann sørover langs bunnen. De to vannmassene blandes under normale vindstille forhold ikke men danner et såkalt springlag med en stor gradient hva angår salinitet og temperatur. Springlaget ligger vanligvis i cirka 10-12 meters dybde. Kun i få situasjoner vil vinden være kraftig nok til å oppblande vannsøylen og dermed bringe saltvann fra Kattegat til Østersjøen.

Historie

Øresund har gjennom historien hatt en viktig strategisk betydning for en rekke land. Nordeuropas viktigste skipsled gikk gjennom Øresund.
Danmark omfattet lenge begge landsider av sundet, og krevde i flere hundre år avgift av alle forbipasserende skip. Øresundstollen ble innkrevd ved Kronborg.
I 1660 sto det viktige slaget i Øresund der Danmark fikk hjelp fra Nederland til å motstå svensk overmakt.
I 2000 ble Øresundsforbindelsen åpnet, som innebærer vei- og togforbindelse mellom København og Malmö.